Prodigiosina

Prodigiosina Serratia marcescens, batez ere, eta beste bakterio Gram negatibo batzuek sortzen duten pigmentu gorria da, metabolito sekundarioa dena. Bere izenak (latinetik: "prodigium") aditzera ematen du bere izaera miragarria: izan ere, Erdi Aroko "ostia odoltsuen" mirariaren atzean Serratia marcescens bakterioak ekoizten duen prodigiosina egon zitekeela uste dute mikrobiologoek.

Pigmentu gorri honek zientzialarien arreta erakarri du azken urteotan, dituen balizko onurak direla-eta. Antibiotiko moduan jardun lezake, eta baita botika immunoezabatzaile gisa ere  Magae, J., Miller, M. W., Nagai, K. & Shearer, G. M. Effect of metacycloprodigiosin, an inhibitor of killer T cells on murine skin and heart transplants. J. Antibiot. (Tokyo) 49, 86–90 (1996)   Kataoka, T.; et al. (1995) Prodigiosin 25-C uncouples vacuolar type H+-ATPase, inhibits vacuolar acidification and affects glycoprotein processing FEBS Lett. 359 (1): 53–59 . Era berean, zelula minbizidunen apoptosia eragin lezake. Ikerketa ugari egiten ari dira balizko onura horiek berresteko  Perez-Tomas, R.; Vinas, M. (2010). "New Insights on the Antitumoral Properties of Prodiginines". Curr. Med. Chem. 17 (21): 2222–2231 DOI: 10.2174/092986710791331103 .

 Prodigiosina eta mirariak 

Serratia marcescens ogian haz daitekeenez (almidoia erabiltzen baitu), oso litekeena da iraganean gertatutako mirari batzuen atzean, "ostia odoltsu"enena, bakterio hau egotea. Zehazki, 1263an Bolsenan (Italian) eukaristian erabili ziren ostia batzuei "odola" zerien (Bolsenako miraria). Ustezko mirari horretan oinarriturik, Urbano IV Aita Santuak hurrengo urtean (1264an) Corpus Christi jaia instituzionalizatu zuen.

 Erreferentziak 

 Kanpo estekak 

Kategoria:Pigmentu biologikoak
Kategoria: Metabolito sekundarioak